**OŠ “Radomir Mitrović” Berane**

**Alma Pljakić, dipl. vaspitačica**

**Tijana Babović, prof. razredne nastave**

|  |  |
| --- | --- |
| **Predmet/predmeti, Vannastavna/vanškolska aktivnost:** | **Muzička kultura** |
| **Tema:** | **Narodne pjesme** |
| **Cilj**  **a) opšti**  **b)specifični** | **Opšti cilj:**   1. Razvijaju muzikalnost i osjećaj za ritam   **Specifični ciljevi:**   1. Upoznaju narodno muzičko stvaralaštvo   Saznaju da postoje koraci koji su osmišljeni za datu muziku. |
| **Ishodi učenja** | ***Na kraju učenja učenik će moći da razgovijetno i izražajno pjeva narodne i umjetničke pjesme.***  Tokom učenja učenik će moći da:   * slušno prepozna narodne i umjetničke pjesme; * uoči razliku između pjevačkog i govornog glasa; * uoči razliku između tonskih visina (koristeći pokret rukom ili reprodukujući glasom); * pjeva narodne i umjetničke pjesme (jednostavne, opsega do 3 tona); * osmišljava jednostavnu ritmičku pratnju za naučene pjesme; * pjeva narodne i umjetničke pjesme u odgovarajućem obimu, čija sadržina podstiče maštu, ples i igru. |
| **Ishodi učenja za ključne kompetencije** | **KOMPETENCIJA PISMENOSTI**  Pozitivna interpersonalna komunikacija uz vođenje računa da se ne povrijede emocije.  **(1.1.11.)**  **KOMPETENCIJA VIŠEJEZIČNOSTI**  Poštuju jezički i kulturni identitet svakog pojedinca.  **(1.2.5.)**  **DIGITALNA KOMPETENCIJA**  Različite mogućnosti upotrebe digitalnih tehnologija u svakodnevnom životu.  **(1.4.1.)**  **(1.4.3.)**  **LIČNA, DRUŠTVENA I KOMPETENCIJA UČENJA KAKO UČITI**  Primjenuju pravila ponašanja i primjerene komunikacije, prepoznaju svoje sposobnosti i interesovanja uz podršku.  **(1.5.1.)**  **(1.5.6.)**  **(1.5.7.)**  **(1.5.8.)**  Iskazuju radoznalost, želju, istrajnost, motivaciju za postizanje ciljeva u učenju i životu. Komuniciraju s drugima uz razumijevanje različitih gledišta.  **(1.5.11.)**  **(1.5.14.)**  **(1.5.18.)**  **(1.5.20.)**  **GRAĐANSKA KOMPETENCIJA**  Prepoznaju značaj prirodnih resursa, njeguju tradiciju vlastitog kulturnog i nacionalnog identiteta uz podržavanje različitosti.  **(1.6.5.)**  **(1.6.7.)**  **(1.6.17.)**  **PREDUZETNIČKA KOMPETENCIJA**  Sarađuju sa drugima, iskazuju empatiju prema drugima.  **(1.7.7.)**  **(1.7.12.)**  **KOMPETENCIJA KULTUROLOŠKE SVIJESTI I IZRAŽAVANJA**  Prepoznaju izraze sopstvene i drugih kultura u raznim formama, povezuju različite uloge i doživljaje u kulturnim i umjetničkim ostvarenjima (kompozitor – izvođač- slušalac), imenuju baštinu svopstvenu i dr. kultura; izražavaju svoje ideje, i interesovanje za različite kulturne forme kroz muziku, iskazuju interesovanje za različite kulturne forme.  (**1.8.1.)**  **(1.8.2.)**  **(1.8.3.)**  **(1.8.4.)**  **(1.8.7.)** |
| **Ciljana grupa** | **Učenici I razreda** |
| ***Broj časova i vremenski period realizacije*** | ***1 čas***  ***Vremenski period realizacije 45 minuta.*** |
| **Scenario i strategije učenja** | **Uvodni dio časa(13 min.)**  Razgovaraju o domaćim životinjama.  Odgovaraju na pitanja:  Koje postoje domaće životinje?  Koju korist imamo od istih?  Koju korist imamo od kokoške?  Igraju igru: Izgubljeno pile  (Slušaju instrukcije :Za ovu igru je potreban jedan par učenika. Jedan učenik kojem su oči zavezane, dok drugi učenik krije pile – igračku. Igrač mora da nađe pile krećući se po razredu, a u tome mu pomažu ostali igrači, pjevanjem pjesme. Kako se on približava piletu, pjevanje treba da bude glasnije i obrnuto, ako se udaljava od pileta, pjevanje je tiše. Dakle, na osnovu dinamičnog nijansiranja, u izvođenju pjesme igrač mora da osjeti gdje je pile sakriveno. Kada pronađe pile, biraju se dva nova igrača, koji nastavljaju igru. Pile se ponovo sakriva i igra nastavlja.  Učenici igraju igru (dok nastavnik/ca svira na sintisajzeru) a uz to i pjevaju, pri čemu uvježbavaju tehniku pjevanja tiho, jako, postepeno pojačavanje pjevanja od tihog ka jakom i postepeno utišavanje pjevanja.  **Glavni dio časa (22 min.)**  Razgovaraju o narodnim pjesmama koje znaju.  Učenici navode za koje pjesme su čuli, odnosno koje smo pjesme učili (Na kraj sela i dr.).  Slušaju o narodnom muzičkom stvaralaštvu (pjesme koje je vremenom stvarao narod).  Jedna grupa učenika otpjevaju pjesmu uz muzički instrument zvečke.  Pjevaju pjesmu Na kraj sela uz ritmičku pratnju.  Slušaju (dok nastavnik/ca pustaju instrumentalno izvođenje na CD-u) pjesmu Durmitor (narodna pjesma iz CG), a onda je prepoznaju i pjevaju.  Na osnovu postavljenog hamer papira (na kojem je naslikana priroda) te razgovora o onome što je na slici, učenici daju odgovore.  Slušaju nastavnika koji im čita pjesmu Pod onom pod onom  Učenici slušaju i otvaraju udžbenik  Dok nastavnik svira i pjeva pjesmu, učenici slušaju i pjevaju po cjelinama.  Učenici pjevaju pjesmu u cjelini.  **Završni dio časa (10 min.)**  Učenici savladaju i određene korake  Rasporede se u polukrug i uče sljedeće korake:  - dva koraka udesno s privlačenjem lijeve noge;  -jedan korak ulijevo s privlačenjem desne noge;  -tri puta lupi nogom o pod: lijeva – desna – lijeva. |
| **Materijali za podučavanje i učenje**  **Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | **Udženik,sintisajzer, CD plejer, plakat**  **Učionica, šal, zvečke (koje djeca prave), igračka pile** |
| **Očekivani rezultati**  **Opis sistema vrednovanja** | **Učenici nadograđuju znanja o narodnom muzičkom stvaralaštvu. Razvijaju muzikalnost i osjećaj za ritam. Nauče pjesmu, pjevaju i igraju uz osmišljene korake.**  **Učenici kroz različita pitanja daju odgovore.**  **Igraju igru Izgubljeno pile.**  **Pjevaju pjesmu Na kraj sela**  **Pjevaju pjesmu Durmitor**  **Pjevaju i igraju uz pjesmu Pod onom pod onom** |
| **Evaluacija** | **Učenici na narednom času ponavljaju naučeno.** |